**PROJEKTS**

*Skrundas novada pašvaldības*

*Rudbāržu pagasta pārvaldes attīstības programma*

*no 2015.gada - 2020.gadam*

***Satura rādītājs:***

1. Rudbāržu pagasta vispārējs raksturojums……………………………………………… 3
   1. Rudbāržu pagasta vispārējs raksturojums un vēsturiskā attīstība…………….. 3

1.2.Satiksmes infrastruktūra…………………………………………........................... 5

1.3.Veselība un sociālā palīdzība…………………………………….………………….. 5

1.4.Izglītība…………………………………………………………………………………. 7

1.5.Kultūra,sports……………………………………………………............................. 7

1.6.Tūrisms………………………………………………………………………………… 8

1.7.Demogāfiskā situācija un nodarbinātība………………………………………....... 9

1.8. Sabiedriskā drošība………………………………………………......................... 13

1.9.Nevalstiskās organizācijas……………………………………..…………………. 13

1.10.Pagastapārvalde………………………………………………..…………………… 14

1.11.Pagasta pārvaldes budžets………………………………………………………… 15

1.12.Dzīvojamais sektors………………………………………………………………… 16

1.13.Inženiertehniskā infrastruktūra un pakalpojumi…………………...................... 16

1.14.Dabas resursi…………………………………...…………………………………… 19

1.15.Lauksaimniecība, uzņēmējdarbība………………………………………………... 20

1.16.Kultūras mantojums………………………………………..……........................... 21

2.Rudbāržu pagasta attīstība………...…………………………………………….……. 22

2.1.Vīzija………………………………………………………………………………..…… 22

2.2. Rudbāržu pagasta attīstības mērķis…………………………………………………. 22

2.3. Galvenie Rudbāržu pagasta attīstības priekšnoteikumi …….………………….... 22

2.4. Rudbāržu pagasta attīstības uzdevumi…………………………………………...… 24

2.5. Plānotas darbības Rudbāržu pagasta attīstībai…………………..……………..... 25

***1.Rudbāržu pagasta vispārējs raksturojums.***

*1.1.Rudbāržu pagasta vispārējs raksturojums un vēsturiskā attīstība.*

Rudbāržu pagasts atrodas Skrundas novada Rietumu daļā, tajā ir 1036 iedzīvotāji (01.01.2014.g., pēc PMLP datiem). Attālums no Rudbāržiem līdz Skrundai 8 km, līdz Liepājai 60. To šķērso Rīgas - Liepājas dzelzceļš un valsts galvenais autoceļš A9 Rīga (Skulte)-Liepāja. Pagasts robežojas ar Kalvenes pagastu, Kazdangas pagastu, Laidu pagastu, Nīkrāces pagastu, Raņķu pagastu, Skrundas pagastu.

Rudbārži vēstures avotos pirmoreiz minēti 16.gs., kad tie izlēņoti Gosu dzimtai.

17.gs. Rudbāržu muiža piederēja Kurzemes hercogistes kanclera Keizerlinga dzimtai, 18.gs. tā bija Benignas Bīronas māsas Katrīnas Bismarkas īpašums, kuru viņa uzdāvināja māsasdēlam Pēterim Bīronam. 1778.g. Rudbāržus nopirka fon Firksa dzimta, kas Rudbāržos valdīja līdz 1920.g.

Tagadējā Rudbāržu pagasta teritorija veidojusies pēc 2.pasaules kara, kad tajā iekļāva bijušo Sieksātes pagastu. 1945.g. Rudbāržu pagastā izveidoja Rudbāržu, Lēnas un Pelču ciemu, bet pagastu 1949.g. likvidēja. 1954.g. Rudbāržu ciemam pievienoja Pelču un Sieksātes ciemu, 1977.g. – daļu Skrundas ciemata teritorijas. Lēnas ciemu 1954.g. pievienoja Nīkrāces ciemam, ar kuru robežas tika mainītas 1959.g. un 1966.g. 1990.g. Rudbāržu ciema teritorijā atjaunoja Rudbāržu pagastu. Administratīvi teritoriālo pārkārtojumu laikā Rudbāržu pagastā iekļauts viss Sieksātes pag., bet daļa Rudbāržu pagasta pievienota Nīkrāces pagastam un Skrundas lauku teritorijai.

*Rudbāržu pagasta centra apbūve:*

*Vēsturiskās mājas ir:*

* Rudbāržu muižas komplekss (1835.gads un nākošā pārbūve veikta ap 1890. gadu),
* Rudbāržu evaņģēliski luteriskā baznīca (1906. gads),
* “Jaunrudbāržu” dzīvojamā māja un “ Dāris” (ap 1930.gadu).

*Padomju laikos celtās mājas ir:*

* Pirmā daudzdzīvokļu māja centrā “ Rieksti” 1967.gads
* Jubilejas iela 1-1968.gads
* Jubilejas iela 2-1969.gads
* Jubilejas iela 3-1975.gads
* Jubilejas iela 4-1976.gads
* Jubilejas iela 5-1977.gads
* Jubilejas iela 6-1978.gads
* Jubilejas iela 7-1987.gads
* Parka iela 1 – 1989.gads
* Sarmas - 1991
* Bērnudārza ēka uzcelta 1980.gads
* Cūku nobarošanas kompleksa SIA Stari celtniecība uzsākta 1974. gadā un nodeva 1979.gadā patreizējais nosaukums SIA “Korkalns”.
* Mehāniskām darbnīcām uzsāka celtniecību 1980. gadā un nodeva 1984. gadā
* Pirmās individuālās celtās mājas “ KAIJAS” un “ LIEPIŅAS” nodotas 1977.gadā
* Pirmās desmit Līvānu tipa celtās mājas tika nodotas 1984.gadā .
* Nākošas piecas Līvānu tipa mājas nodotas 1986.gadā.
* Nākošas piecas Līvānu tipa mājas nodotas 1990.gadā.
* No individuālajām mājām 1991. gadā nodeva “ ĀRES” un 1992.gadā nodeva māju “VANAGI”

*Sieksātes ciema apbūve*

*Vēsturiskās ēkas:*

* Kalnmuižas apbūves ēkas uzbūvētas ap1898.gadu.
* Sieksātes pagastmāja uzcelta ap 1930 gadu
* Mājas Kalniņi un Zīlmaņi uzceltas trīsdesmito gadu vidū.

*Padomju laika apbūve:*

* Daudzdzīvokļu māja “Lieplejas” uzbūvēta 1968.gadā
* Trīs individuālās mājas uzbūvētas 1970.gadā - Ritumi, Palejas, Vīksnas; māja Gundegas uzbūvēta 1975.gadā
* Pirmās trīs Līvānu tipa mājas uzceltas 1990.gadā
* Sieksātes mehāniskās darbnīcas uzceltas 1967.gadā.

*1.2.Satiksmes infrastruktūra.*

Satiksmes infrastruktūru Rudbāržu pagastā veido:

* Dzelzceļa transporta infrastruktūra;
* Autotransporta infrastruktūra;

Pašvaldības teritoriju šķērso galvenais valsts autoceļš A 9 “Rīga − Liepāja”.

Pašvaldības teritoriju šķērso valsts pirmās šķiras autoceļš P 117 “Skrunda – Aizpute”

*Pašvaldības teritoriju šķērso valsts otrās šķiras autoceļi:*

* V 1273 “Sieksāte – Laidi”;
* V 1275 “Rudbārži – Kalvene”;
* V 1274 “Rudbārži – Rudbāržu internātskola”;
* V 1295 “Turlava – Valtaiķi – Kalvene – Embūte”

*Pagasta ceļi : 55,845 km:*

* A grupas ceļi – 12,085 km
* B grupas ceļi – 30 km
* C grupas ceļi – 7,21 km
* D grupas ielas – 6,55 km

Ceļu apsaimniekotājs veic ceļu greiderēšanu, ceļmalu pļaušanu ,sniega tīrīšanu un ceļu ikdienas uzturēšanas darbus. Ceļus, kur ir lielāka transporta plūsma greiderē vairākas reizes gadā, pārējos mazāk. Pagastā ir liels grantēto ceļu īpatsvars. Visvairāk ceļa fonda līdzekļi tiek izmantoti ceļu seguma uzturēšanai- greiderēšanai, seguma atjaunošanai, bedrīšu lāpīšanai, sniega tīrīšanai. Tomēr būtiskiem ceļu rekonstrukcijas darbiem līdzekļi ir nepietiekoši. Kopumā ceļu kvalitāte ir apmierinoša, bet rudeņos un pavasaros atsevišķos ceļa posmos slikta. Kopējais pagasta ielu un ceļu garums ir 56 km.

*1.3.Veselība un sociālā palīdzība.*

Pagastā darbojas veselības aprūpes punkts. Tā kā veselības aprūpes punkts atrodas daudzdzīvokļu mājā tas nav aprīkots, lai būtu pielāgots cilvēkiem ar kustību traucējumiem. Ģimenes ārsta palīdzes sasniedzamība nav pēcpusdienās un vakara stundās. Nokļūšanu uz vizītēm ģimenes ārsta palīdzei nodrošina pagasta pārvalde ar savu transportu. Veselības aprūpes punktā otrdienās pieņem ģimenes ārste A.Feldmane, katru otro ceturtdienu pieņem ģimenes ārste M.Ostašova.

Pagastā strādā sociālais darbinieks, kuru galvenie darbības virzieni-materiālo pabalstu izsniegšana, sociālo pakalpojumu sniegšana, darbs ar ģimenēm ar bērniem, darbs ar veciem cilvēkiem, cilvēkiem ar īpašām vajadzībām. Sociālā aģentūra piedāvā šādus maksas pakalpojumu:

* Veļas mazgāšana
* Dušas izmantošana

Pagasta teritorijā pa autoceļu Skrunda- Aizpute atrodas aprūpes nams „Valtaiķi” ar 45 iemītniekiem un 24 darbiniekiem, Aprūpes nams „Valtaiķi” ir aprūpes iestāde, kas izveidota ar mērķi sniegt ilgstošus sociālās aprūpes pakalpojumus.

Pagasta pensionāri no 90 gadu vecuma var saņemt pašvaldības apmaksātu „Samariešu atbalsts mājās” pakalpojumu.

## 

*1.4.Izglītība.*

Rudbāržu pagastā atrodas 2 izglītības iestādes:

* Oskara Kalpaka Rudbāržu pamatskola,
* Rudbāržu internātpamatskola – rehabilitācijas centrs.

Salīdzinot ar iepriekšējiem mācību gadiem, skolēnu skaits izglītības iestādēs ir samazinājies. Bērnu skaits O.Kalpaka pamatskolā lielā mērā ir atkarīgs no Rudbāržu pagasta sociāli ekonomiskās attīstības.

O.Kalpaka pamatskola nodrošina pirmskolas izglītības programmu bērniem no 2 līdz 7 gadu vecumam, pilnu pamatizglītības programmu no 1.līdz 9.klasei,pamatizglītības pedagoģiskās korekcijas un interešu izglītības programmas.

Rudbāržu internātpamatskola – rehabilitācijas centrs nodrošina speciālās pamatizglītības programmu izglītojamiem ar garīgās veselības traucējumiem un speciālās pamatizglītības programmu izglītojamiem ar mācīšanās traucējumiem, skolēnus no Latvijas novadiem un Rīgas pilsētas. Skolēniem visu diennakti tiek nodrošināta medicīniskā uzraudzība. Skolā ir internāts.

*1.5. Kultūra, sports.*

*Pagastā darbojas sekojošas kultūras iestāžu struktūrvienības:*

* Rudbāržu pagasta kultūras nams,
* Rudbāržu pagasta bibliotēka.

*Rudbāržu kultūras nams* ir struktūrvienība Skrundas kultūras namam, un tas atrodas 1912.gadā celtajā pagasta padomes ēkā. Kultūras namā ir zāle 100 vietām un skatuve. To tehniskais stāvoklis ir apmierinošs.

Rudbāržu pagastā notiek dažādi kultūras pasākumi. Tiek svinēti gadskārtu ieražu svētki: Lieldienas, Jāņi, Miķeļi, Mārtiņi, Ziemassvētki, Meteņi. Tiek organizēti Rudens tirgus un Ziemassvētku tirdziņš. Pagastā tiek atzīmēti valsts svētki, atceres dienas un vēsturisko notikumu piemiņas pasākumi. LR proklamēšanas gadadienā tiek rīkots liels pasākums. Divas reizes gadā – 25. martā un 14. jūnijā tiek pieminēti komunistiskā genocīda upuri. Kultūras namā notiek arī atpūtas vakari, 1. jūnijā tiek svinēti Bērnu svētki. Katru gadu pagasta pašdarbnieki un pensionāri brauc ekskursijā. Rudens pusē tiek rīkota Pensionāru balle. Pie sevis uzstāties tiek aicināti apkārtējo pagastu pašdarbnieki. Pasākumu apmeklētība ir laba. Nav brīvdabas estrādes brīvdabas sarīkojumu organizēšanai un norisei.

Kultūras namā darbojas:

* Amatierteātris „Spēlmaņi”
* Folkloras kopa „Kamenīte”
* Pirmskolas vecuma bērnu deju pulciņš
* Fitnesa vingrošana jauniešiem
* Bērnu teātra pulciņš

*Rudbāržu bibliotēka* piedāvā bagātīgu un daudzveidīgu grāmatu fondu, 15 preses izdevumus, bezmaksas interneta pieeju 8 datoriem, dokumentu drukāšanu, kopēšanu, skanēšanu. Bibliotēkā tiek organizēti dzejas pasākumi, konkursi, izstādes. Bibliotēka nodrošina otrdienās un ceturtdienās grāmatu apmaiņu Sieksātē.

* Lasītāju skaits – 420
* t.sk.jaunieši līdz
* 18 g.vecumam – 120
* Krājums – 6200

*Sports* ir svarīga dzīves sastāvdaļa. Sporta dzīvi pagastā organizē sporta darba organizators. Sportisti izmanto pamatskolas sporta zāli, kā arī iekārtoto trenažiera zāli. Trenažieru zāle ir iekārtota arī Sieksātē. Pie sporta laukuma iz izveidoti pludmales volejbola laukums un basketbola laukums. Ir izveidots apgaismots āra hokeja laukums. Iecienītākie sporta veidi ir futbols un volejbols. Daudzdzīvokļu māju pagalmos ir iekārtoti bērnu rotaļu laukumi.

*1.6. Tūrisms.*

Rudbāržu pagasta daba un kultūrvēsturiskais mantojums ir labvēlīgi nosacījumi tūrisma attīstībai pagastā. Pagastā ir maz attīstītas tūrisma apskates vietas. Būtisks attīstības elements ir tīra lauku dabas vide. Vērojama iedzīvotāju vieglprātīga attieksme pret vidi- sadzīves atkritumi ceļa malās, mežos, atpūtas vietās pie ezeriem .Šobrīd trūkst norādes, kur var saņemt informāciju par apskates vietām.

*Apskatāmākie tūrisma objekti :*

* Rudbāržu muiža;
* Piena muzejs Sieksātē;
* Garīkas – šitaki sēņu audzēšana;
* Vilki – Keramikas ražošana;
* Kamenes- aktīva atpūta laukos;
* Berghof viesu nams Sieksātē;
* Ūdensdzirnavas.

1.7.att. Keramikas ražotne „Vilki”

*1.7.Demogrāfiskā situācija un nodarbinātība*.

*Iedzīvotāji.*

Iedzīvotāji ir katras pagasta teritorijas pamatelements. Jo blīvāk apdzīvota teritorija, jo aktīvāk tur veidojas un rit sociālā un saimnieciskā dzīve. Iedzīvotāju skaits ir pamatrādītājs, kas raksturo ekonomiskās, sociālās un citas parādības sabiedrībā un arī konkrētā administratīvā teritorijā. Pašvaldības saimniecisko dzīvi, reizē ar teritoriju un ģeogrāfisko stāvokli stipri ietekmē iedzīvotāji - to daudzums, vecums un sastāvs, savukārt iedzīvotāju dzīves līmeņa paaugstināšana ir pagasta attīstības mērķis.

Rudbāržu pagastā ar 110 kv km platību pēc PMLP statistikas datiem, uz 2014.g. dzīvo 1033 iedzīvotāji. Pēdējos 10 gados pagastā tāpat kā visā Latvijā katru gadu iedzīvotāju skaits samazinās, to nosaka nelabvēlīgā demogrāfiskā situācija. Kopējam iedzīvotāju skatam ir tendence samazināties. Vērojama iedzīvotāju novecošanās tendence, kā arī bērnu skaita samazināšanos..

Pēc PMLP datiem 2014.gadā Rudbāržu pagastā dzīvo:

|  |  |  |  |
| --- | --- | --- | --- |
| Vecumu gruppa | Vīrieši | Sievietes | Kopā |
| Līdz darbspējas vecumam (līdz 15 g) | 71 | 58 | 129 |
| Darbspējas vecumam (15-62 g) | 352 | 288 | 640 |
| Virs darbspējas vecumam (>62 g) | 93 | 171 | 264 |

Aptuveni puse no pagasta bērniem dzīvo Rudbāržu pagasta centrā-Rudbāržos, galvenokārt daudzdzīvokļu mājās, pārējie-izklaidus pa visu Rudbāržu pagasta teritoriju.

|  |  |  |  |
| --- | --- | --- | --- |
| Vecumu gruppa | Vīrieši | Sievietes | Kopā |
| No 0-6 gadu vecumam | 29 | 21 | 50 |
| No 7-18 gadu vecumam | 68 | 57 | 125 |

Rudbāržu pagastā pēc izglītības līmeņa vislielāko grupu veido iedzīvotāji ar pamatskolas izglītību –30,3%, taču šajā grupā ir arī jaunieši, kuri turpina mācības vai nu vispārējās vidējās mācību iestādēs vai arī speciālajās. Ar vispārējo vidējo izglītību pagastā ir 12,7% no iedzīvotājiem, bet ar vidējo speciālo – 17,2%. Ar augstāko izglītību pagastā ir 4,7%.

Iedzīvotāju skaits pagastā

Iedzīvotāju dabiskā kustība Rudbāržu pagastā

|  |  |  |  |
| --- | --- | --- | --- |
| Gads | Dzimušie | Mirušie | Dabiskais pieaugums |
| 1994 | 12 | 9 | +3 |
| 1995 | 20 | 17 | +3 |
| 1996 | 12 | 24 | -12 |
| 1997 | 16 | 21 | -5 |
| 1998 | 20 | 19 | +1 |
| 1999 | 13 | 21 | -8 |
| 2000 | 27 | 22 | +5 |
| 2001 | 12 | 21 | -9 |
| 2002 | 12 | 30 | -18 |
| 2003 | 7 | 31 | -24 |
| 2004. | 3 | 18 | -15 |
| 2005. | 11 | 19 | -8 |
| 2006. | 3 | 23 | -20 |
| 2007. | 4 | 14 | -10 |
| 2008. | 4 | 19 | -15 |
| 2009. | 4 | 16 | -12 |
| 2010. | 4 | 16 | -12 |
| 2011. | 11 | 15 | -4 |
| 2012. | 4 | 16 | -12 |
| 2013. | 6 | 14 | -8 |
| 2014. | 3 | 12 | -9 |

Dzimšanas, mirstības salīdzinājumu diagrammas

*Nodarbinātība*

Būtisks teritorijas attīstības rādītājs ir iedzīvotāju nodarbinātība un viena no sociāli ekonomiski smagākajām problēmām ir bezdarbs.

Rudbāržu pagastā ir vērojama augsta nodarbinātība.

Rudbāržu pagastā uz 2015.01.01. ir reģistrēti 53 bezdarbnieki, no kuriem 29 ir sievietes un attiecīgi 24 vīrieši. Oficiālais bezdarba līmenis pagastā ir apmēram 6,7 %.Tomēr pēc vērojumiem bezdarba procents varētu būt mazāks, jo pastāv slēptās darba vietas.

Projekta „Darba praktizēšanas pasākumu nodrošināšana pašvaldībās darba iemaņu iegūšanai un uzturēšanai” ietvaros pagastā strādāja arī bezdarbnieki. Strādājošo bezdarbnieku skaits katru ceturksni mainījās. Šī projekta ietvaros bezdarbnieki tika iesaistīti teritorijas uzkopšanas un labiekārtošanas darbos, tādos kā kapsētu teritoriju sakopšana, zāles pļaušana, lapu grābšana, krūmu ciršana gar ceļa malām, remontdarbu veikšana pagasta dzīvokļos, sniega tīrīšana .Nozīmīgākā joma, kurās ir nodarbināti Rudbāržu iedzīvotāji ir izglītība, pagasta pārvalde, mazumtirdzniecība, cūkkopība, lauksaimniecība, mežizstrāde, kokapstrāde.

*1.8. Sabiedriskā drošība*.

Rudbāržu pagasta pārvaldē ir nodrošinātas telpas, darba vieta un nepieciešamais transports Skrundas novada Bāriņtiesas loceklei. Tā nodarbojas ar aizgādnības, aizbildnības, adopcijas un bērna personisko un mantisko tiesību un interešu aizsardzības jautājumiem, kā arī veic notariālās funkcijas.

### *Pašvaldības policija*

Skrundas novadā par sabiedrisko drošību un kārtību ir atbildīga Skrundas novada pašvaldības policija, kura kā Skrundas novada Domes struktūrvienība izveidota 2011.gadā.Pašvaldības policijas darbību reglamentē Skrundas novada pašvaldības policijas nolikums.

Pašvaldības policija kompetences ietvaros veic sabiedriskās kārtības uzturēšanu novada administratīvajā teritorijā. Darba organizācijas jautājumos Skrundas novada pašvaldības policija sadarbojas ar Valsts policijas iestādēm un citām valsts un pašvaldības institūcijām.

*1.9. Nevalstiskās organizācijas.*

*Rudbāržu pagastā darbojas šādas nevalstiskās organizācijas:*

*Biedrība „Sieksāte”* – apvienot biedrības biedrus, lai varētu īstenot Latvijas Republikas „Medību likumā” paredzētos uzdevumus.

*Biedrība „ŠĒRA”* – demokrātiskas, pilsoniskas sabiedrības attīstības veicināšana; Sociālās palīdzības sniegšana un rehabilitācija bērniem invalīdiem un daudzbērnu ģimenēm, sociālās palīdzības, kultūra , attīstības ideju un pieredzes izplatība sabiedrībā.

*Biedrība „MMK Skrunda”* – augstas mednieku un makšķernieku darbības kultūras nodrošināšana, rūpēties par dzīvnieku resursu saglabāšanu savvaļā, zivju krājumu saglabāšana un esošo zivju resursu pavairošanu.

*Biedrība „Mednieku klubs Rudbārži”* – augstas mednieku darbības kultūras nodrošināšana. Rūpēties par dzīvnieku resursu saglabāšanu savvaļā.

*1.10.Pagasta pārvalde.*

Pašvaldības ikdienas darbību nodrošina pagasta pārvaldes darbinieki.

* Pagasta pārvalde gādā par savas administratīvās teritorijas labiekārtošanu( ielu, ceļu būvniecība, rekonstruēšana un uzturēšana, ielu apgaismošana, zaļo zonu ierīkošana un uzturēšana, atkritumu savākšanas un izvešanas kontrole, kapsētu uzturēšana).

1.14.att. Rudbāržu pagasta pārvalde

* Izsniedz izziņas un sniedz informāciju par Pašvaldības kompetencē esošajiem jautājumiem.
* Pieņem iesniegumus, sūdzības un priekšlikumus no iedzīvotājiem un juridiskām personām, organizē atbildes sagatavošanu.
* Pieņem valsts noteikto nodevu maksājumus, iekasē NIN.
* Reģistrē ziņas par deklarēto dzīvesvietu un nodrošina personas sniegto ziņu datorizētu apstrādi, aizsardzību, saglabāšanu, kā arī aktualizēšanu Iedzīvotāju reģistrā.

Komunikācija ar iedzīvotājiem notiek, izmantojot novada mājas lapu www.skrundasnovads.lv, informatīvo izdevumu *Skrundas novads*, novada televīziju TV Skrunda, rīkojot tiekšanās ar iedzīvotājiem, sadarbojoties ar sabiedriskajām organizācijām, iespēju robežās atbalstot šo organizāciju darbību ar telpām pasākumu rīkošanai, ar transportu.

*Pagasta pārvaldes esošais autotransports-*

* Skolēnu autobuss ar 19 vietām, kas nodrošina skolēnu nokļūšanu uz skolu un atpakaļ.
* Automašīna VW Caddy- 5 vietīga, kuru izmanto sociālais darbinieks, bāriņtiesa, kultūras nama organizatore, gan arī ģimenes ārsta palīdze vizītēm. Ir reizes, kad nav iespējams nodrošināt pagasta darbiniekus ar transportu aizņemtības dēļ.

*1.11.Pagasta pārvaldes budžets.*

Pagasta pārvaldes budžets ir apstiprināts pagasta ienākumu un izdevumu plāns gadam.

Pašvaldību ieņēmumi un izdevumi gadu no gada palielinās.

Veidojot savu budžetu, mēs veidojam arī sava pagasta attīstību.

*1.12. Dzīvojamais sektors.*

Rudbāržu pagastā ir uzskaitītas privātmājas. Individuālā celtniecība tiek saskaņota ar būvvaldi. Ne vienmēr iedzīvotāji pievērš pietiekamu uzmanību privātīpašuma sakopšanai. Arī pagasta centrā atrodas nesakopti īpašumi.

Pagasta īpašumā ir 5 daudzdzīvokļu mājās un SIA „Korkalns” īpašumā ir 4 daudzdzīvokļu mājas.

8 daudzdzīvokļu mājās darbojas centrālā apkure-gāze, ko nodrošina centra katlu māja. Kopumā centrālo apkuri izmanto 240 iedzīvotāji. Vienā no SIA „Korkalns” mājām ir ierīkota krāsns apkure. Vienas 12 dzīvokļu mājas īrnieki ir savus dzīvokļus iegādājušies īpašumā. Uz 2015.gada 1.janvāri pagastam brīvi ir : 7 dzīvokļi

Ļoti daudz brīvu dzīvokļu ir SIA „Korkalns” mājās. Apkures sezonā maksa par dzīvokļiem ir stipri dārga, tādēļ arī ir brīvie dzīvokļi. Esam pārveidojuši 4 lielos dzīvokļus par vienistabas dzīvokļiem.

|  |  |  |  |  |
| --- | --- | --- | --- | --- |
| N.p.k. | Adrese | Dzīvokļu skaits | Iedzīvotāju skaits | Brīvie dzīvokļi |
| 1. | Jubilejas iela 2 | 12 | 19 | 1 (divistabu) |
| 2. | Jubilejas iela 3 | 26 | 56 | 2 (trīsistabu) |
| 3. | Jubilejas iela 4 | 20 | 32 | 2 (1 trīsistabu, 1 četristabu) |
| 4. | Parka iela 1 | 24 | 29 | 1 (trīsistabu) |
| 5. | Ceļmalas | 6 | 7 | 1(vienistabas) |
| 6. | Avoti | 12 | 10 | - |
| 7. | Sildegas | 6 | 8 | - |
| 8. | Vijolītes | 4 | 3 | 1 (trīsistabu) |
| 9. | Kazarmas | 4 | 5 | 1 (vienistabu) |

*1.13.Inženiertehniskā infrastruktūra un pakalpojumi.*

Centralizētas ūdensapgādes un kanalizācijas pakalpojumus Rudbāržu pagastā sniedz SIA „Skrundas komunālā saimniecība”. Pagasta teritorijā darbojas 2 centralizētās ūdensapgādes sistēmas un 2 centralizētās kanalizācijas sistēmas – Rudbāržu ciemā un Sieksātes ciemā. Ar centralizēto ūdensapgādi tiek nodrošināti apmēram 50 % pagasta iedzīvotāji. Ūdensapgādes sistēmas stāvoklis pagasta centrā ir labs, jo tiek veiktas sistēmas nomaiņas. Sieksātes ciemā ūdenssaimniecības sistēmas rekonstrukcija nav veikta.

*Siltumapgāde.*

Centralizētās siltumapgādes pakalpojumus Rudbāržu pagastā sniedz SIA „Skrundas komunālā saimniecība”. Centra katlu māja nodrošina centralizēto siltumapgādi 8 daudzdzīvokļu mājās, skolai, gan pagasta ēkai. Par kurināmo Rudbāržu pagastā izmanto dabas gāzi. 1 daudzdzīvokļu māja ierīkojusi atsevišķu apkuri ar malku. Rudbāržu ciemā darbojas katlu māja, kuras jauda ir 0.756 MW. Daudzdzīvokļu ēkās ir nepieciešams veikt energoefektivitātes nodrošināšanas pasākumus, ēku siltināšanu.

*Elektroapgāde.*

Rudbāržu pagasta elektroapgādes līnijas apkalpo AS „Sadales tīkls” ( Rietumu reģiona Kuldīgas nodaļa), kura pārziņā vidējā sprieguma un zemsprieguma elektrolīnijas un transformatoru apakšstacijas. Augstsprieguma līnijas apkalpo AS „Latvijas elektriskie tīkli”. Kopumā pagasts ir pietiekami nodrošināts ar elektroenerģiju.

Rudbāržu pagasta teritoriju šķērso maģistrālais gāzes vads Iecava- Liepāja. Pagasta teritorijā atrodas augstā, vidējā un zemā spiediena sadales gāzesvadi un gāzes regulēšanas punkti.

*Telekomunikācijas.*

Rudbāržu pagasta teritorijā mobilo telekomunikāciju pakalpojumu pārklājumu nodrošina Latvijas Mobilais Telefons, TELE 2 un BITE. Kopumā pagastā ir labs mobilo sakaru pārklājums.

*Pasta pakalpojumus* pagastā nodrošina VAS „Latvijas Pasts”. Sieksātes ciemā pasts savu darbību ir pārtraucis. Pasts piedāvā pasta sūtījumu piegādi, rēķinu apmaksu.

*Atkritumu apsaimniekošana.*

Atkritumu apsaimniekošanu Rudbāržu pagastā nodrošina SIA „EKO Kurzeme”. Atkritumi tiek izvesti uz sadzīves atkritumu poligonu „Ķīvītes” Liepājas novada Grobiņas pagastā. SIA „EKO Kurzeme” nodrošina centralizētu atkritumu savākšanu no pagasta iestādēm un daudzdzīvokļu mājām. SIA „EKO Kurzeme” apkalpo arī privātmājas. Atkritumi pagastā netiek šķiroti. Tā kā ik pa laikam tiek atklātas nelegālas atkritumu izgāztuves mežos, var secināt, ka ne visas privātmājas organizē atkritumu izvešanu legāli.

*Kapsētu saraksts Rudbāržu pagastā.*

* Bākūžu kapsēta – kad.Nr.62820050098 – 1,1 ha
* Vecsieksātes kapsēta- kad.Nr.62820010042- 0,8 ha
* Sprīžu kapsēta –kad.Nr.62820060036 – 0,9 ha
* Krogarāju kapsēta- kad.Nr.62820100068 – 0,5 ha
* Lūdiķu kapsēta- kad.Nr.62820080165- 1,1 ha
* Valtaiķu kapsēta – kad.Nr.62820020014 – 0,2 ha

*Baznīcas, draudzes, pieminekļi.*

Rudbāržu ev.-luter.baznīca ir celta no sarkaniem ķieģeļiem ar mazo tornīti virs kores un ir vismazākais dievnams Latvijā. Baznīca celta 1906. gadā.

Rudbāržu ev.luteriskajā Draudzē darbojas ap 20 . Vēl Sieksātē pielāgotās telpās darbojas Liepājas Sv.Annas baznīcas luterāņu draudze. Tur darbojas arī ap 25. Sieksātē ir projekts jaunas luterāņu baznīcas celtniecībai.

Rudbāržu baznīcas teritorijā atrodas Represēto upuru piemiņas akmens.

*1.14. Dabas resursi.*

*Rudbāržu pagasta sadalījums pēc zemes lietojuma veida*

|  |  |
| --- | --- |
| Lietojuma veidi | Platība (ha) |
| Lauksaimniecībā izmantojamā zeme | 4031,1 |
| Meži | 5694,8 |
| Krūmāji | 99 |
| Purvi | 166,9 |
| Zem ūdeņiem | 216,7 |
| Pagalmi | 124,9 |
| Ceļi | 255,9 |
| Pārējās zemes | 452,9 |
| Kopā: | 11042,2 |

Rudbāržu pagastā galvenie tautsaimniecībā izmantojamie derīgie izrakteņi ir grants, smilts un kūdra. Smilts un grants krājumi pagastā ir 145,68 milj.m³.

Nozīmīgākie smilts un grants karjeri, atradnes ir pagasta R daļā (Valtaiķu atradne, Nomaļu un Sieksātes karjeri).

Kūdras krājumi pagastā novērtēti uz 1081 tūkst.t, perspektīvo atradņu platība 241 ha. Galvenā kūdras atradne ir Lielais Sieksātes purvs.

Rudbāržu pagastā ir vairākas ūdenskrātuves. Lielākais ir dzirnavu ezers. Pagasta teritoriju šķērso Kojas upe un Garūdene .Lielākās platības zem ūdeņiem aizņem „SIA „Skrunda „ „zivju dīķi, kuros tiek audzēti zivju mazuļi un karpas.

Vizuāli augstvērtīgākas atklātās plašās ainavas atrodas Sieksātes apkārtnē.

*1.15.Lauksaimniecība, uzņēmējdarbība.*

1.24.att. Rapšu lauks pie „Garīkas” mājām

Rudbāržu pagasta zemes īpašnieki galvenokārt ir fiziskas personas, kas izveidojušas savas saimniecības gan zemi mantojot , gan iepērkot to . Pašvaldības zemes veido tikai 342 ha no lauksaimnieciskās zemes , kuras ir iznomātas saimniecībām, gan arī piemājas dārziņu veidošanai..

Esošiem un topošajiem lauksaimniekiem un uzņēmējiem tiek organizēti semināri, kursi. Novada pašvaldībā ir pieejams lauksaimniecības konsultants, pie kura ir iespējams saņemt un aizpildīt visu veidu iesniegumus, pieteikumus un citus dokumentus iesniegšanai Lauku atbalsta dienestā. Vietējā laikrakstā regulāri ir lasāma lauksaimniekiem un uzņēmējiem noderīga informācija.

*Rudbāržu pagasta lielākās un aktīvākās saimniecības:*

|  |  |  |
| --- | --- | --- |
| N.p.k. | Nozare | Saimniecības nosaukums |
| 1. | Piena lopkopība | z/s” Biņģeļi” |
| z/s „Jāņkalni” |
| z/s „Vecbirži” |
| z/s „Ostnieki” |
| 2. | Graudkopība | z/s „Dzintari” |
| z/s „Pīlādži” |
| z/s „Jaunarāji” |
| z/s Jāņkalni 1” |
| SIA „Korkalns” |
| 3. | Gaļas lopkopība  ( arī bioloģiskā saimniecība) | 1. z/s „Straumītes |
| 1. z/s „Druvnieki” |
| 1. z/s „Kārkliņi” |
| 1. z/s „Jāņkalni” |
| 4. | Biškopība | 1. Rudbāržkalni |
| 1. Kārkli |
| 1. Dižzīles |
| 1. Sildegas |
| 5. | Aitkopība | Saimn.”Bāliņi” |
| 6. | Stādu audzēšana | SIA „Grigaļi” |
| 7. | Šitaki sēņu audzēšana | SIA „Garīkas” |
| 8. | Ceļu uzturēšana  Mežizstrāde  Celtniecība | SIA „Kamenes” |
| 1. SIA „Taku meistars” |
| 9. | Piena savākšana | Koop.sab.”Kalnmuiža” |
| 10. | Cūkkopība | z/s „Kalna Dzenīši”  SIA „Korkalns” |

*1.16.Kultūras mantojums.*

Rudbāržu pagastā ir šādi valsts un pašvaldības nozīmes *kultūras pieminekļi*:

* Rudbāržu muižas pils ;
* Kalnmuiža (Sieksātes muiža).

Rudbāržu pagastā ir šādi kultūrvēsturiski nozīmīgi objekti:

* Garīkas muižas dzīvojamā ēka un 4 krāsnis;
* 1905. gada revolūcijas dalībnieka D.Vilerta kaps Lūdiķu kapos
* Pasaules karā kritušo karavīru brāļu kapi.

Rudbāržu pagastā ir šādi dabas pieminekļi:

* Rudbāržu Mežaparks (LR MK Noteikumi Nr.131 par dendroloģiskajiem stādījumiem 2001.g.)

Rudbāržu pagastā atrodas militārā mantojuma vēstures liecības-padomju kodolraķešu bāze.(Šis objekts ir privāts īpašums).

*2.Rudbāržu pagasta attīstība.*

*2.1.Vīzija.*

Pievilcīgas dzīves vides nodrošināts pagasts iedzīvotājiem ar kvalitatīvu pakalpojumu piedāvājumu un infrastruktūru uzņēmējdarbības attīstībai.

*2.2.Rudbāržu pagasta attīstības mērķis :*

*Rudbāržu pagasta galvenais attīstības mērķis ir veicināt pagasta attīstību.*

* Izglītots, radošs, aktīvs un vesels iedzīvotājs
* Mūsdienīga, dzīvei, dabai un atpūtai pievilcīga vide un infrastruktūra
* Uzņēmējdarbību atbalstoša vide un resursi

*2.3.Galvenie Rudbāržu pagasta attīstības priekšnoteikumi ir:*

* Ģeogrāfiskais novietojums, sasniedzamība, transporta un sakaru infrastruktūra – pagasta teritoriju šķērso valsts galvenais autoceļš Rīga – Liepāja, kas nodrošina galvaspilsētas un Liepājas ostas sasniedzamību; laba Skrundas un Saldus sasniedzamība.
* Gāzes apgādes iespējas – pagasta teritoriju šķērso maģistrālais gāzes vads.
* Lauksaimniecības zemju, pieredzes un infrastruktūras resursi; t.sk. attīstīta lopkopība, graudkopība, attīstās netradicionālā lauksaimniecība.
* Dzīvojamais fonds ar 105 dzīvokļiem.
* Labiekārtota bibliotēka Rudbāržos.
* Sporta zāle un stadions.
* Pamatskola.
* Bezmaksas pieeja internetam.
* Mežu resursi.
* Dabas un kultūrainavas; kultūrvēsturiskais mantojums.

Būtiska pagasta funkcija ir nodrošināt pievilcīgu dzīves vidi, kas apmierina esošos pagasta iedzīvotājus, kā arī piesaista pagastam jaunus iedzīvotājus, aicina atpakaļ atgriezties mājās pagasta jauniešus, kuri devušies izglītoties vai strādāt citur, kā arī saglabā augstu jau esošo visu vecuma grupu iedzīvotāju vēlmi par savu patstāvīgo dzīvesvietu izvēlēties Rudbāržu pagastu. Aktīva kultūras un sporta dzīve, dažādās brīvā laika pavadīšanas iespējas un labiekārtota apkārtējā vide veicina iedzīvotāju vēlmi par savām mājām izvēlēties tieši šādu pagastu, kurā nodrošinātas visas kvalitatīvai un patīkamai dzīvei nepieciešamās lietas, pakalpojumi un iespējas pilnveidoties. Piedāvājot kvalitatīvus pakalpojumus un infrastruktūru un veicinot vietējās uzņēmējdarbības attīstību, kas vienlaicīgi palielina iedzīvotāju nodarbinātību, pagasta iedzīvotājs varēs justies sociāli un materiāli drošs.

Attīstīta vietējā uzņēmējdarbība un tūrisms, izglītots, kvalificēts darbaspēks un dabai draudzīga uzņēmējdarbības vide, kas ir vienlīdz pievilcīga gan mazo, gan vidējo uzņēmumu attīstībai un izveidei, sekmē pagasta kopīgo ekonomisko augšupeju.

Sakārtota veselības un sociālā aprūpe, sabiedriskā kārtība, iedzīvotāju tiesību aizsardzība, nodrošināti izglītības pakalpojumi raksturo iedzīvotāju sociālo nodrošinātību.

Sociāli un materiāli nodrošināts iedzīvotājs ir motivēts piedalīties kopīgā pagasta veidošanā un attīstībā, sabiedriskās aktivitātēs, un par savām mājām izvēlēties pagastu, kurā ir nodrošināti visi nepieciešamie labas dzīves priekšnoteikumi.

Pilnvērtīga un dažādota izglītība, kultūras un sporta nodarbes, NVO veiksmīga darbība, dažādas pagasta sabiedriskās aktivitātes un pasākumi, par aktualitātēm labi informēts pagasta iedzīvotājs – tas viss veido aktīvu, izglītotu un pozitīvi domājošu sabiedrību.

Būtiska ir vietējo iedzīvotāju radošā domāšana, mūsdienīgi uzņēmējdarbības risinājumi, vēlme veidot savus mazos un vidējos uzņēmumus, kas veicina pagasta ekonomisko attīstību. Svarīga ir iedzīvotāju profesionālā kvalifikācija, kas ļauj atrast atbilstošu un sev piemērotu nodarbi savā pagastā. Vienlīdz nozīmīgs ir pagasta iedzīvotājs, kurš par savām mājās izvēlas Rudbāržu pagastu, saglabājot darba vietu citos novados un pilsētās.

Īpaši gaidīti atgriežamies novadā ir jaunieši, kuri devušies izglītoties citur, tomēr joprojām saglabā lielu vietējo patriotismu un svaigas idejas. Kopīgi ar esošajiem sabiedriski un ekonomiski aktīvajiem pagasta iedzīvotājiem, jaunās paaudzes ir tās, kuras var veidot pagasta vidi vēl pievilcīgāku dzīvei un iesaistīt pārējos iedzīvotājus ideju realizēšanai.

*2.4.Rudbāržu pagasta attīstības uzdevumi:*

* Infrastruktūras uzlabošana.
* Uzņēmējdarbības veicinošo pasākumu organizēšana, lai veidotu biznesam labvēlīgu vidi un konkurētspējīgas tūrisma infrastruktūras izveidošana.
* Lauksaimnieciskās produkcijas un ekoloģiski tīru lauksaimniecības produktu ražošanas attīstīšana.
* Izglītības iestāžu attīstība un materiāli tehniskās bāzes pilnveidošana.
* Īpaši aizsargājamo dabas un kultūrvēsturisko pieminekļu saglabāšana un individuālo apsaimniekošana.
* Jaunu sociālo pakalpojumu ieviešana un esošo pakalpojumu sniegšanas kvalitātes uzlabošana.
* Nodarbinātības veicinošu pasākumu organizēšana, darbspējīgo iedzīvotāju pārkvalificēšana un tālākā izglītošana.
* Atpūtas un brīvā laika lietderīgas pavadīšanas iespēju nodrošināšana pašvaldības iedzīvotājiem.
* Latviešu un cittautu seno tradīciju saglabāšana.
* Veselības aprūpes pieejamības nodrošināšana, kā arī veselīga dzīvesveida popularizēšana, sporta iespēju nodrošināšana.
* Autoceļu un ielu tīkla efektīva uzturēšana, piesaistot investīcijas.
* Nevalstisko organizāciju darbības atbalstīšana.

*2.5. Plānotās darbības Rudbāržu pagasta attīstībai.*

*Kultūra, sports, tūrisms*.

|  |  |  |
| --- | --- | --- |
| N.p.k. | Plānotie darbi | Gads Summa EUR |
| 1. | Bibliotēkas iebrauktuves izbūve un aprīkošana cilvēkiem ar īpašām vajadzībām | 2017. 5000,- |
| 2. | Izveidot bukletus par tūrisma un atpūtas vietām un tūrisma pakalpojumiem Rudbāržu pagastā . | 2016. 500,- |
| 3. | Jaunas estrādes celtniecība | 2017.-2019. 10000,- |

*Dabas un kultūrvēsturiskās vērtības.*

|  |  |  |
| --- | --- | --- |
| N.p.k. | Plānotie darbi | Gads Summa EUR |
| 1. | Pastaigu celiņu ierīkošana parkā un tiltiņu izbūve pāri upītei. | 2018.-2020. 2000,- |

*Uzņēmējdarbība*.

|  |  |  |
| --- | --- | --- |
| N.p.k. | Plānotie darbi | Gads Summa EUR |
| 1. | Izveidot tirgus nojumes pagasta centrā vietējo ražoto produkciju realizēšanai. | 2016. 2000,- |

*Satiksmes infrastruktūra.*

|  |  |  |
| --- | --- | --- |
| N.p.k. | Plānotie darbi | Gads Summa EUR |
| 1. | Centra ielas laukuma seguma nomaiņa uz bruģi. | 2017.-2018. 6000,- |

*Labiekārtošana.*

|  |  |  |
| --- | --- | --- |
| N.p.k. | Plānotie darbi | Gads Summa EUR |
| 1. | Izveidot velonovietnes pie sabiedriski pieejamiem objektiem-pagasta pārvalde, bibliotēka, veselības aprūpes punkts. | 2016. 600,- |
| 2. | Atjaunot celiņu segumus zālienos ar bruģi | 2015.-2017. 8000,- |

*Enerģētikas, vides un sakaru infrastruktūra.*

|  |  |  |  |
| --- | --- | --- | --- |
| N.p.k. | Plānotie darbi | | Gads Summa EUR |
| 1. | Katru gadu pārveidot vienu trīsistabu un vienu četristabu dzīvokli par vienistabas dzīvokļiem. | | 2015.-2019. 9000,- |
| 2. | Pagasta pārvaldes ēkas logu nomaiņa. | | 2016. 2000,- |
| 3. | Pagasta ēkas „Sieksāte” fasādes nokrāsošana un 2 stāva izbūve ,izveidojot telpas pasākumu organizēšanai. | 2018. -2020. 7000,- | |